
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA
SERVICIUL STRATEGII - PROGRAME

,,In slujba oamenilor”


Nr. 7138/11.12.2017
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre privind aprobarea Planului local de măsuri al Municipiului Timişoara pentru integrarea minorității rome aferent anului 2018 
Sectiunea a 2 - a 
Motivul emiterii proiectului de hotărâre
1. Descrierea situatiei actuale 

Conform Hotărârii Consiliului Local al Municipiului Timişoara nr. 458/21.11.2017 a fost constituit Grupul de Lucru Local (GLL) la nivelul Municipiului Timișoara pentru incluziunea cetățenilor români aparținând minorității romilor și s-a aprobat regulamentul de organizare și funcționare al acestuia.

Având în vedere atribuţiile Direcţiei de Asistenţă Socială a Municipiului Timişoara şi cele ale Regulamentului de organizare şi funcţionare al GLL, în data de 16.11.2017 s-au transmis  adrese oficiale către toţi membrii grupului în vederea elaborării de propuneri de acţiuni pentru Planul local de măsuri pentru Muncipiul Timişoara pentru integrarea minorității rome aferent anului 2018. De asemenea, s-a solicitat membrilor, ca la stabilirea activităţilor instituţiei/organizaţiei pe care o reprezintă, să aibă în vedere  Planul de măsuri sectoriale cuprinse in Anexa 1 la Hotărârea Guvernului nr. 18/2015. 

Prin adresa  Direcţiei de Asistenţă Socială nr.6238/2017 a fost convocat Grupul de Lucru Local pentru minoritatea roma în vederea dezbaterii acţiunilor propuse a fi realizate pentru  integrarea minorității rome în anul 2018.

Astfel în data de 27.11.2017, s-a întrunit,  la sediul administrativ al Direcţiei de Asistenţă Socială a Municipiului Timişoara Grupul de Lucru Local pentru minoritatea roma unde s-au dezbătut propunerile membrilor grupului şi s-a elaborat Planul local de măsuri pentru integrarea minorității rome aferent anului 2018. La elaborarea planului s-au avut în vedere şi propunerile Grupului de Iniţiativă Locală al minorităţii rome (GIL) stabilindu-se activităţi pentru următoarele domenii de intervenţie: educaţie, ocuparea forţei de muncă, sănătate, locuire şi mică infrastructură, cultură şi infrastrucutră şi servicii sociale (cu subdomeniile protecţia copilului, justiţie şi ordine publică, adminstraţie şi dezvoltare comunitară)

            Schimbari preconizate și rezultate așteptate: 
Aprobarea Planului local de măsuri al Municipiului Timișoara pentru integrarea minorității rome aferent anului 2018;

2. Alte informații – Nu este cazul
3. Concluzii

              Pentru motivele expuse pe larg mai sus, propunem aprobarea proiectului de hotărâre privind aprobarea Planului local de măsuri al Municipiului Timișoara pentru integrarea minorității rome aferent anului 2018.
             PRIMAR,                                                                    VICEPRIMAR,

